*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*216. számú előterjesztés*

Bátaszék Város Önkormányzata Képviselő-testületének 2017. szeptember 27-én,

16,00 órakor megtartandó ülésére

*tájékoztató a Bátaszék-Nagysalló 20 éves jubileumi ünnepségéhez kapcsolódó rendezvény előkészületeiről*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző  Izsák Mónika ügyvezető    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  KOIS Bizottság: 2017. 09. 25.  Pénzügyi és Gazdasági Bizottság: 2017. 09. 26. |

**Tisztelt Képviselő-testület!**

A képviselő-testület tavaly novemberi ülésén fogadta el az idei évi városi rendezvényprogramot, melyben november 3-4-ére terveztük a Bátaszék-Nagysalló 20 éves testvérkapcsolat ünneplését, a Királyi gasztronómiai estet és a felvidéki kitelepítés 70. évfordulója megemlékezését. Az eseményhez kapcsolódóan bátaszéki szakácsköny megjelentetése is szerepel a tervek között. A részletes program az előterjesztés 1. melléklete.

A városi rendezvények lebonyolítására, megszervezésére és a rendezvényekkel kapcsolatos feladatok ellátására vállalkozási szerződést kötött az önkormányzat a Bátaszékért Marketing Nonprofit Kft-vel, amelyben a rendezvényre eső tervezett költség 700.000 Ft.

A 64/2017.(III.29.) önk-i határozatban a testület az egyetértését adta ahhoz, hogy Kárpát-medence ízei Bátaszék tűzhelyében címmel a város gasztronómia hagyományait bemutató receptes könyv jelenjen meg az önkormányzat gondozásában, melynek bemutatója a kétnapos rendezvény keretében valósulna meg. Az ezzel kapcsolatos feladatok ellátásával – előkészítés: próbafőzés, ételfotózás, szakmai lektorálás, főzőshow, továbbá a szerkesztés, a nyomdai munkák megrendelése, és a könyv későbbi értékesítésével – a Marketing NKft.-t kapott megbízást. Az 1000 db, 100 oldal terjedelmű reprezentatív kiadvány megjelenésével kapcsolatos kiadások fedezetére bruttó 1.300.000 Ft keretösszeg lett meghatározva az önkormányzat 2017. évi költségvetésének általános tartalék kerete terhére azzal, hogy a költségek csökkentése érdekében figyelembe kell venni a Bethlen Gábor Alapkezelő Zrt-hez benyújtott fenti program megvalósítását célzó pályázaton elnyert támogatás összegét.

A „Bátaszék-Nagysalló 20 éve a barátság közös útján – Felvidékiek kitelepítésének 70. évfordulójának megemlékezése” címmel benyújtott pályázaton csökkentett, 500.000 Ft összegű támogatásban részesültünk. A megítélt támogatásnak megfelelően módosítani kellett a pályázathoz benyújtott költségtervet, amelyben a teljes támogatási összeget a receptes könyv nyomdai költségeinek csökkentésére terveztük be.

A Marketing NKft. elkészítette a rendezvény költségvetését, mely az előterjesztés 2. melléklete.

A költségtervben a könyv nyomdai költsége várhatóan 800.000 Ft kerül, így az önkormányzatnak az elnyert támogatást figyelembe véve 300.000 Ft-ot kell biztosítani.

Kérem a tisztelt képviselő-testületet a tájékoztató tudomásul vételére, és a határozati javaslat elfogadására.

**Határozati javaslat:**

**tájékoztató a Bátaszék-Nagysalló 20 éves jubileumi ünnepségéhez kapcsolódó rendezvény előkészületeiről**

Bátaszék Város Önkormányzatának Képviselő-testülete

1. a 2017. november 3-4-5-én megrendezésre kerülő Bátaszék-Nagysalló 20 éves jubileumi ünnepsége, a reformáció 500 éves évfordulója, a megemlékezés a felvidékiek kitelepítésének 70. évfordulójáról rendezvénye előkészületére vonatkozó tájékoztatót – tervezett programokat, költségtervet – tudomásul veszi;
2. a 64/2017.(III.29.) önk-i határozat 4. pontját az alábbiak szerint módosítja:

*„a Bethlen Gábor Alapkezelő Zrt-től elnyert 500.000 Ft támogatáson felül bruttó 300.000 Ft összeget biztosít az 1000 db kiadvány megjelenésével kapcsolatos kiadások fedezésére az önkormányzat 2017. évi költségvetésének általános tartalék kerete terhére,”*

*Határidő*: 2017. november 3.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft.

BKÖH pénzügyi iroda

irattár